Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: engedélyezéséről szóló 21/1993. (VIII. 17.) KHVM rendeletet.
Paragraph Index: 488

5. fejezete vonatkozik. 1999/2. szám 9.11. A statikus próbaterhelésnél a nyugvó (álló) próbaterheket az egyes teherállásokban addig kell a hídon tartani, amíg a mérési helyeken a mért érték már nem változik, de legalább 15 percig. 9.12. A próbaterhelés után a hídon elhelyezett észlelési pontokat ismét be kell mérni, a hidat ismét gondosan meg kell vizsgálni, hogy azon a terhelés következtében nem keletkeztek-e olyan elváltozások (pl. hídfalatok süllyedése vagy elferdülése; repedések a hídfalazatokon, szerkezeti gerendákon vagy az áthidaló szerkezeten; lazulások, megcsúszások az acélszerkezet kapcsolatain stb.), amelyek miatt a híd egyáltalán nem vagy csak korlátozással helyezhető forgalomba. 9.13. Az erőtani szempontból külsőleg határozatlan hídszerkezetek (pl. folytatólagos többtámaszú főtartó, befogott ívfőtartó stb.) 9.12. pontban említett észlelési pontjait a használatbavételi engedélyben, a tervező javaslata alapján előírt időpontokban (pl. negyedévenként, félévenként) és ideig ismételten be kell mérni. A tervező által a megvalósulási tervekben meghatározottnál nagyobb eltérés észlelése esetén, a híd fenntartójának a híd károsodásának elhárítására a szükséges intézkedést meg kell tennie. 9.14. A próbaterhelés, valamint az előtte és utána elvégzett vizsgálat leírását és eredményét, a kezdés és befejezés idejére, továbbá az időjárásra és hőmérsékletre vonatkozó adatokat, a próbaterhelésnél használt próbaterheket és azok mérés alatti elhelyezését, a mérésnél használt műszerek megnevezését, a mérések során megállapított mérési adatokat és azok kiértékelését, valamint a próbaterhelés során elvégzett szintezések és egyéb mérések eredményét próbaterhelési jegyzőkönyvben kell rögzíteni.

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes